
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2023. gada 10. janvāra noteikumos Nr. 3 "Nacionālais radiofrekvenču plāns"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta noteikumu projekts "Grozījumi Ministru kabineta 2023. gada 10. janvāra noteikumos Nr. 3 "Nacionālais radiofrekvenču plāns" (turpmāk – Noteikumu projekts) izstrādāts, lai noteiktu 3400-3800 MHz radiofrekvenču joslas (turpmāk - 3600 MHz diapazons) pārkārtošanu.
1.2. Mērķis
Mērķa apraksts
Risināt spektra fragmentācijas jautājumu 3600 MHz diapazonā, lai veicinātu elektronisko sakaru tīklu infrastruktūras un radiofrekvenču spektra joslas tālākas izmantošanas efektivitāti.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
Radiofrekvenču spektra joslu sadalījumu radiosakaru veidiem (radiosakaru dienestiem) un iedalījumu radiosakaru sistēmām, radiofrekvenču un radiofrekvenču spektra joslu izmantošanas vispārīgos nosacījumus nosaka Ministru kabineta 2023. gada 10. janvāra noteikumi Nr. 3 "Nacionālais radiofrekvenču plāns" (turpmāk - NRFP).

Radiofrekvenču spektra 3600 MHz diapazons ir stratēģiski svarīgs ierobežotais resurss, jo josla piemērota modernu elektronisko sakaru pakalpojumu sniegšanai, izmantojot 5G (NR - New Radio) radiosakaru tīklus. Lai nodrošinātu augstas veiktspējas piekļuves pakalpojumus galalietotājiem ir būtiski, lai mobilo sakaru operatoriem būtu pieejami nepārtraukti, vienlaidu radiofrekvenču spektra bloki. Šobrīd 3600 MHz radiofrekvenču diapazons ir sadrumstalots un ne visiem mobilo sakaru operatoriem ir pieejami vienlaidu bloki, turklāt, visiem mobilo sakaru operatoriem, kam 3600 MHz diapazonā ir piešķirtas lietošanas tiesības, 2028. gada 31. decembrī beidzas piešķirto radiofrekvenču spektra lietošanas tiesību termiņš lielākajā joslas daļā. Līdz ar to pastāv iespēja optimizēt frekvenču izmantošanu, lai nākamajā radiofrekvenču spektra lietošanas tiesību piešķīrumu periodā nodrošinātu pietiekamas kapacitātes un vienlaidu radiofrekvenču spektra blokus 3600 MHz diapazonā, efektīvākai spektra izmantošanai.

Eiropas Komisijas 2019. gada 24. janvāra Īstenošanas lēmumā (ES) 2019/235 par Lēmuma 2008/411/EK grozīšanu attiecībā uz atjauninājumiem 3400–3800 MHz frekvenču joslā un piemērojamos attiecīgajos tehniskajos nosacījumos (NRFP  4. pielikuma 1.13.apakšpunkts) tiek aicināts palīdzēt elektronisko sakaru pakalpojumu sniedzējiem regulāri modernizēt savus tīklus atbilstīgi jaunākajām, efektīvākajām tehnoloģijām. Saskaņā ar stratēģiskām vadlīnijām un Radiofrekvenču spektra politikas grupas atzinumu 5G ieviešanai Eiropā, primārās 5G joslas, proti, 3600 MHz diapazona pieejamība ir būtiska un noteiks 5G ieviešanas panākumus, tādēļ jāapsver pasākumi, ar kuriem varētu novērst fragmentāciju diapazonā un rast iespēju izmantot pietiekami lielus spektra blokus.
 
Ar Ministru kabineta 2026. gada 3. februāra sēdes protokollēmuma (protokols Nr. 5 21. §) 1. punktu pieņemts zināšanai informatīvais ziņojums "Elektronisko sakaru nozares attīstības plāna 2021.-2027. gadam starpposma izvērtējums" (24-TA-3242), kurā iekļauts jauns pasākums ar mērķis optimizēt frekvenču izmantošanu un uzlabot mobilo sakaru pakalpojumu pieejamību.
Sabiedrisko pakalpojumu regulēšanas komisija 2025. gada 18. decembrī un 2026. gada 28. maijā virzīja konsultāciju dokumentus par piešķirto ierobežotu radiofrekvenču joslu lietošanas tiesību pārkārtošanu 3600 MHz diapazonā.

3600 MHz diapazona pārkārtošana tiek īstenota kā vienots, koordinēts valsts mēroga process, kurā noteikti spektra lietošanas tiesību pagarināšanas nosacījumi un termiņi, spektra piešķiršanas kārtība un procedūras, spektra apvienošanas un pārdales mehānisms vienlaidu blokos un valsts institūciju lomas.
Problēmas un risinājumi
Problēmas apraksts
Līdz šim esošā radiofrekvenču spektra 3400–3800 MHz joslā novērojama nepilnīga resursa izmantošana un fragmentācija, tamdēļ jāveic pārplānošana, lai nodrošinātu vienlaidus un nepārtrauktu radiofrekvenču spektra bloku sadalījumu starp spektra lietotājiem (elektronisko sakaru operatoriem) un sasniegtu pēc iespējas efektīvāku radiofrekvenču spektra izmantošanu.
Konstatēts, ka elektromagnētiskās nesaderības dēļ starp radiolokācijas sakaru sistēmām zem 3400 MHz un IMT (International Mobile Telecommunications) radiosakaru sistēmām virs 3400 MHz, spektra josla 3400-3410 MHz nav izmantojama elektronisko sakaru pakalpojumu sniegšanai un to nepieciešams pārdalīt citām vajadzībām, līdz ar to jāsamazina civilā (IMT) spektra apjoms 3600 MHz diapazonā par 10 MHz, veicot grozījumus NRFP 1. pielikumā, 2. pielikumā un 3. pielikumā, kā arī noslēguma jautājumos.
Risinājuma apraksts
Lai risinātu ar radiofrekvenču 3400-3800 MHz joslas pārkārtošanu saistīto viedokļu saskaņošanu, Viedās administrācijas un reģionālās attīstības ministrija uzsāka diskusiju ar nozares un institūciju pārstāvjiem Radiofrekvenču spektra resursu izmantošanas koordinācijas darba grupas sanāksmēs.
2025. gada 17. jūnija darba grupā tika uzsākta diskusija, kuras ietvaros tika akcentēti virkne jautājumu, lai sabiedrībai un nozarei nodrošinātu visefektīvāko un lietderīgāko minētās radiofrekvenču spektra joslas izmantošanu. Tika diskutēts par spektra 3400-3800 MHz joslas gaidāmās pārkārtošanas jautājumiem un plānotajām izmaiņām normatīvajos aktos, tika akcentēti virkne jautājumi par visefektīvāko šīs joslas izmantošanas iespēju pēc 2028. gada, tajā skaitā, par pirmo 10 MHz neiespējamu izmantošanu, joslas fragmentācijas novēršanu, nepieciešamību spektru piešķirt nepārtrauktos diapazonos, joslas apjoma katram operatoram noteikšana, problemātika ar radiofrekvenču apgabalu ar reģionālo dalījumu, spektra pagarināšanas un neizsolītā diapazona piešķiršanas mehānisma izveide u.c.
2026. gada 8. janvārī tika diskutēts par spektra daļas 3400 - 3410 MHz nodalīšanas mērķi, pastāvot elektromagnētiskai nesaderībai Latvijā starp IMT (International Mobile Telecommunications) un Radiolokācijas sakaru sistēmām. Tas ir komplekss jautājums un normatīvās izmaņas NRFP ir tikai viena daļa no 3400-3800 MHz joslas pārkārtošanas jautājumiem.

Lai veicinātu 3400–3410 MHz radiofrekvenču spektra joslas atbrīvošanu, kā arī radiofrekvenču spektra diapazona 3410–3800 MHz efektīvu un lietderīgu izmantošanu, līdz 2029. gada 1. janvārim tiek īstenota minētā diapazona fragmentācijas novēršana un pāreja no 2. pielikuma 26. punktā noteiktās radiosaskarnes LM-3600-1 uz 26'1. punktā noteikto jauno radiosaskarni LM-3600-2, nodrošinot šādu vienlaidus 130 MHz radiofrekvenču spektra bloku sadalījumu: 3410–3540 MHz, 3540–3670 MHz un 3670–3800 MHz. Plānotās izmaiņas elektronisko sakaru operatoriem nerada papildu izmaksas, jo, nepieciešamā tīkla konfigurācija, nepalielina ar tīklu uzturēšanu saistīto darba ietilpību, un ietilpst ikdienas tīklu apkalpošanas darbu ietvaros. NRFP grozījumu rezultātā elektronisko sakaru operatori iegūst papildus priekšrocības, kas atsver ieguldīto darbu.

Turpmākie soļi jeb ceļa karte lietošanas tiesību pārkārtošanai, kas atbilst radiofrekvenču spektra bloku sadalījumam: 3410–3540 MHz, 3540–3670 MHz un 3670–3800 MHz, ir noteikti Sabiedrisko pakalpojumu regulēšanas komisijas 2026. gada 28. maija atkārtotā publiskā konsultāciju dokumentā "Par atkārtotu publisko konsultāciju par piešķirto ierobežotu radiofrekvenču joslu lietošanas tiesību pārkārtošanu 3600 MHz diapazonā": 
(https://www.sprk.gov.lv/lv/media/12001/download?attachment). 

Noteikumu projekts noteic, ka turpmāk, publiskajiem mobilajiem radiosakariem, sākot ar 2029. gada 1. janvāri, 3600 MHz diapazonā, josla 3400,0 MHz – 3410,0 MHz nav izmantojama. No efektīvas radiofrekvenču resursa izmantošanas skatpunkta, lietderīgākais radiofrekvenču spektra sadalījums 3410–3800 MHz joslā būtu trīs vienlaidus 130 MHz radiofrekvenču spektra bloki. Vienlaidu spektra bloki ļauj operatoriem pilnībā izmantot tehnoloģiju sniegtās iespējas un ilgtermiņā plānot elektroniskā sakaru tīkla un pakalpojumu attīstību.

3600 MHz diapazona pārkārtošanai ar Noteikumu projektu tiek noteikti:
1) jauni Noslēguma jautājumi 44.-47. punkts, lai papildinātu ar normu par jaunu Radiosaskarni LM-3600-2 (3410–3800 MHz joslai) ar spēkā stāšanos no 2029. gada 1. janvāra. Tas nozīmē, ka faktiski līdz 2028. gada 31. decembrim publisko mobilo sakaru tīklos tiek nodrošināta pāreja no Radiosaskarnes LM-3600-1 uz Radiosaskarni LM-3600-2.

2) izmaiņas pielikumos:
1. pielikumā 330. un 331. punktā noteiktais 3400–3800 MHz radiofrekvenču joslas iedalījums BWA/IMT ir spēkā līdz 2028. gada 31. decembrim.
Savukārt, 1. pielikuma 330. un 331. punktā 3410-3800 MHz radiofrekvenču joslas iedalījums IMT stājas spēkā 2029. gada 1. janvārī.
2. pielikumā pievienota jauna Radiosaskarne LM-3600-2 (3410–3800 MHz joslai) ar spēkā stāšanās laiku no 2029. gada 1. janvāra, un tā aizstāj Radiosaskarni LM-3600-1 (3400–3800 MHz joslai).
Izmaiņas noteiktas frekvenču diapazona plānojuma apsvērumos, proti, zemes radiosakaru sistēmas jāizvēlas tādas, kuru pamatā ir sinhronizēta vai daļēji sinhronizēta tīkla darbība, proti, noteiktas divas kombinācijas, svītrojot "nesinhronizēta tīkla darbība", jānodrošina spektra efektīva izmantošana.
3. pielikumā 1.1. apakšpunktā radiofrekvenču joslu "3400-3800 MHz" aizstāj ar "3410–3800 MHz" joslu un nosaka Radiosakaru sistēmu "IMT". 
Analoģiski, 1.3. apakšpunktā visās tuvas darbības bezvadu piekļuves punktu ierīču kategorijās attiecīgā josla tiek aizstāta ar "3410–3800 MHz" joslu.
Vai ir izvērtēti alternatīvie risinājumi?
Nē
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Jā
2.1. Sabiedrības grupas, kuras tiesiskais regulējums ietekmē, vai varētu ietekmēt
Fiziskās personas
Jā
Ietekmes apraksts
Sagaidāmie sakaru uzlabojumi skars arī lietotājus, kas, vairumā gadījumu ir fiziskas personas.
Juridiskās personas
Jā
Ietekmes apraksts
Elektronisko sakaru operatori, kam piešķirtas ierobežotu radiofrekvenču joslu lietošanas tiesības 3400–3800 MHz joslā.  
NRFP grozījumi elektronisko sakaru operatoriem nerada papildu izmaksas, jo, nepieciešamā tīkla konfigurācija, nepalielina ar tīklu uzturēšanu saistīto darba ietilpību, un ietilpst ikdienas tīklu apkalpošanas darbu ietvaros, kā arī neprasa papildu aprīkojumu un iekārtas. NRFP grozījumu rezultātā elektronisko sakaru operatori iegūst papildus priekšrocības, kas atsver ieguldīto darbu.
2.2. Tiesiskā regulējuma ietekme uz tautsaimniecību
Vai projekts skar šo jomu?
Nē
2.3. Administratīvo izmaksu novērtējums juridiskām personām
Vai projekts skar šo jomu?
Nē
2.4. Administratīvā sloga novērtējums fiziskām personām
Vai projekts skar šo jomu?
Nē
2.5. Atbilstības izmaksu novērtējums
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
-
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Jā
4.1. Saistītie tiesību aktu projekti
4.1.1. Ministru kabineta 2022. gada 11. oktobra noteikumi Nr. 635 "Ierobežoto radiofrekvenču joslu noteikumi"
Pamatojums un apraksts
Radiofrekvenču spektra diapazona 3600 MHz pārplānošana (3400-3800 MHz), nosakot turpmāk par ierobežotu joslu 3410-3800 MHz, kas piemērota publisko mobilo radiosakaru pakalpojumu sniegšanai.
Atbildīgā institūcija
Viedās administrācijas un reģionālās attīstības ministrija
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Nē
6.1. Projekta izstrādē iesaistītās institūcijas
Valsts un pašvaldību institūcijas
SIA "Elektroniskie sakari"
Nevalstiskās organizācijas
Biedrība "Latvijas Informācijas un komunikācijas tehnoloģijas asociācija", Biedrība "Latvijas Telekomunikāciju asociācija", Latvijas Interneta asociācija, Biedrība "Latvijas Elektronisko komunikāciju asociācija"; Biedrība "Latvijas Elektrotehnikas un elektronikas rūpniecības asociācija"
Cits
Nē
6.2. Sabiedrības līdzdalības organizēšanas veidi
Veids
Publiskā apspriešana
Saite uz sabiedrības līdzdalības rezultātiem
Par noteikumu projektu viedokļi vai priekšlikumi netika iesniegti.
6.3. Sabiedrības līdzdalības rezultāti
Noteikumu projekts tika publicēts apspriešanai no 2026. gada 7. jūlija līdz 2026. gada 21. jūlijam, un par noteikumu projektu viedokļi netika iesniegti.
6.4. Cita informācija
Cita informācija
Projekta izstrādē līdzdalīga Radiofrekvenču spektra resursu izmantošanas koordinācijas darba grupa, kas darbojās saskaņā ar Vides aizsardzības un reģionālās attīstības ministrijas 2021. gada 22. novembra rīkojumu Nr. 1-2/158 "Par Vides aizsardzības un reģionālās attīstības ministrijas radiofrekvenču spektra resursu izmantošanas koordinācijas darba grupas izveidi" un tajā darbojas elektronisko sakaru nozares eksperti, ministrijas un valstiskās institūcijas. Pēc reorganizācijas, "Atbilstoši Ministru kabineta 2024.gada 7.jūnija rīkojuma Nr.446 "Par Vides aizsardzības un reģionālās attīstības ministrijas un Klimata un enerģētikas ministrijas reorganizāciju" 3. punktam, kompetence šajā jautājumā ir Viedās administrācijas un reģionālās attīstības ministrijai.
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
SIA "Elektroniskie sakari"
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Jā
Apraksts
Elektronisko sakaru pakalpojumu iespējamības (potenciāla) pilnveidošana
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

